 Àjọ elétò ìdìbò lórílẹ-èdè Nàìjíríà INEC. : Àjọ elétò ìdìbò lórílẹ-èdè Nàìjíríà ni a dá sílẹ ní ọdún 1998. Ìjọba àpapọ orílẹ-èdè Nàìjíríà dá a sílẹ láti mójú tó ètò-ìdìbò gbogbo lórílẹ-èdè Nàìjíríà.Ìdásílẹ àjọ yìí bẹrẹ kí Nàìjíríà tó gba òmìnira. Wọn dáa sílẹ láti ṣètò ìdìbò lọdún 1959 wọn pè é lédè gẹẹsì ní Electoral Commission. Lọdún 1960, lẹyìn òmìnira, wọn tún dá àjò elétò ìdìbò mìíràn sílẹ tí wọn pè ni Federal Electoral Commission FEDECO. Fẹdẹkò FEDECO yìí ló ṣe ètò-ìdìbò lẹyìn òmìnira orílẹ-èdè Nàìjíríà sí àwọn ipò ìjọba àpapọ àti àwọn ìjọba ẹlẹkùnjẹkùn tí Nàìjíríà ní nígbà náà lọdún 1964 àti 1965. Àwọn ìjọba ológun tí wọn fipá gba ìjọba lọdún 1966 ni wọn tú àjọ ìdìbò FEDECO ká. Lọdún 1978, ìjọba ológun ti Ààrẹ Olúṣẹgun Ọbásanjọ dá àjò elétò ìdìbò mìíràn sílẹ tí wọn pè ní Federal Electoral Commission, FEC. Àjọ yìí ni ó ṣètò ìdìbò tí ó gbé Alhaji Shehu Shagari wọlé gẹgẹ bí Ààrẹ orílẹ-èdè Nàìjíríà lọdún 1979. Àjọ tuntun yìí ló tún ṣètò ìdìbò lọdún 1983. Nígbà tí ó di oṣù kejìlá ọdún 1995, ìjọba ológun Sani Abacha dá àjọ elétò ìdìbò mìíràn sílẹ tí ó pè ní National Electoral Commission of Nigeria, àjọ yìí ló ṣètò ìdìbò lásìkò náà, ṣùgbọn àwọn tí wọn wọlé ìbò kò ṣe ìbúra sípò kí Sani Abacha tó kú lọdún 1998. Ní kété tí ìjọba ológun Abdulsalam Abubakar gba ìjọba, ó tú àjò ìdìbò yìí ká, ó sì ṣe àtúnda àjọ elétò ìdìbò mìíràn tí ó pè ní Independent National Electoral Commission INEC. Àjọ ìdìbò INEC yìí ló ṣètò ìdìbò fún àwọn adíje lọdún 1999, tí wọn sì búra wọlé fún wọn ní ọjọ kọkàndínlọgbọn, oṣù Òkudù, ọdún 1999, èyí tí ń ṣe ètò ìṣèjọba àwarawa ẹlẹẹkẹrin. Àjọ elétò ìdìbò INEC yìí ló sì ń ṣètò ìdìbò lorílẹ-èdè Nàìjíríà títi di báyìí. 